CELEX: 32006L0139
Language: fi
Date: 2006-12-20 00:00:00
Title: Komission direktiivi 2006/139/EY, annettu 20 päivänä joulukuuta 2006 , neuvoston direktiivin 76/769/ETY muuttamisesta sen liitteen I mukauttamiseksi tekniikan kehitykseen siltä osin kuin on kyse arseeniyhdisteiden markkinoille saattamisen ja käytön rajoituksista   (ETA:n kannalta merkityksellinen teksti)

29.12.2006   
            
            
               FI
            
            
               Euroopan unionin virallinen lehti
            
            
               L 384/94
            
         
      KOMISSION DIREKTIIVI 2006/139/EY,
   annettu 20 päivänä joulukuuta 2006,
   neuvoston direktiivin 76/769/ETY muuttamisesta sen liitteen I mukauttamiseksi tekniikan kehitykseen siltä osin kuin on kyse arseeniyhdisteiden markkinoille saattamisen ja käytön rajoituksista
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä 27 päivänä heinäkuuta 1976 annetun neuvoston direktiivin 76/769/ETY (1) ja erityisesti sen 2 a artiklan,
   sekä katsoo seuraavaa:
   
               (1)
            
            
               Direktiivissä 76/769/ETY sallitaan tiettyjen arseeniyhdisteiden käyttö biosideinä puun käsittelyssä ja vahvistetaan säännöt arseenilla käsitellyn puun markkinoille saattamiselle ja käytölle.
            
         
               (2)
            
            
               Biosidituotteiden markkinoille saattamista ja käyttöä säännellään myös biosidituotteiden markkinoille saattamisesta 16 päivänä helmikuuta 1998 annetulla Euroopan parlamentin ja neuvoston direktiivillä 98/8/EY (2). Kun direktiiviä 98/8/EY tarkastellaan yhdessä biosidituotteiden markkinoille saattamisesta annetun Euroopan parlamentin ja neuvoston direktiivin 98/8/EY 16 artiklan 2 kohdassa tarkoitetun kymmenvuotisen työohjelman toisesta vaiheesta ja asetuksen (EY) N:o 1896/2000 muuttamisesta 4 päivänä marraskuuta 2003 annetun komission asetuksen (EY) N:o 2032/2003 (3) kanssa, on todettava, että arseenia tai arseeniyhdisteitä sisältäviä biosidituotteita ei voida käyttää puunsuojauksessa 1 päivästä syyskuuta 2006 lähtien, ellei aineille ole myönnetty lupaa direktiivin 98/8/EY 5 artiklan 1 kohdan mukaisesti.
            
         
               (3)
            
            
               Jotta kyseistä lainsäädäntöä sovellettaisiin yhdenmukaisesti, on tarpeen saattaa direktiivissä 76/769/ETY säädetyt arseeniyhdisteitä sisältäviä biosidituotteita koskevat säännöt direktiivissä 98/8/EY vahvistettujen sääntöjen mukaisiksi.
            
         
               (4)
            
            
               Direktiivissä 76/769/ETY säädetyissä arseeniyhdisteillä käsiteltyä puuta koskevissa säännöissä ei riittävällä tavalla tehdä eroa kyseisenlaisen puun ensimmäisen markkinoille saattamisen ja toisaalta sen uudelleenkäytön välillä. Siksi on tarpeen selkeyttää kyseisiä sääntöjä etenkin siltä osin kuin on kyse kyseisenlaisen puun uudelleenmyynnistä.
            
         
               (5)
            
            
               Direktiivi 76/769/ETY olisi siksi muutettava vastaavasti.
            
         
               (6)
            
            
               Tässä direktiivissä säädetyt toimenpiteet ovat vaarallisten aineiden ja valmisteiden kaupan teknisten esteiden poistamisesta annettujen direktiivien tekniikan kehitykseen mukauttamista käsittelevän komitean lausunnon mukaisia,
            
         ON ANTANUT TÄMÄN DIREKTIIVIN:
   1 artikla
   Muutetaan direktiivin 76/769/ETY liite I tämän direktiivin liitteen mukaisesti.
   2 artikla
   1.   Jäsenvaltioiden on annettava ja julkaistava viimeistään 30 päivänä kesäkuuta 2007 tämän direktiivin noudattamisen edellyttämät lait, asetukset ja hallinnolliset määräykset. Niiden on viipymättä toimitettava komissiolle kirjallisena nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Niiden on sovellettava näitä säännöksiä viimeistään 30 päivästä syyskuuta 2007.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.
   
      Tehty Brysselissä 20 päivänä joulukuuta 2006.
      
         
            Komission puolesta
         
         Günter VERHEUGEN
         
         
            Varapuheenjohtaja
         
      
   
   
      (1)  EYVL L 262, 27.9.1976, s. 201. Direktiivi sellaisena kuin se on viimeksi muutettuna Euroopan parlamentin ja neuvoston direktiivillä 2005/90/EY (EUVL L 33, 4.2.2006, s. 28).
   
      (2)  EYVL L 123, 24.4.1998, s. 1. Direktiivi sellaisena kuin se on viimeksi muutettuna komission direktiivillä 2006/50/EY (EUVL L 142, 30.5.2006, s. 6).
   
      (3)  EUVL L 307, 24.11.2003, s. 1. Asetus sellaisena kuin se on viimeksi muutettuna asetuksella (EY) N:o 1048/2005 (EUVL L 178, 9.7.2005, s. 1).
   
      LIITE
      Korvataan direktiivin 76/769/ETY liitteessä I oleva 20 kohta seuraavasti:
      
         
                     
                                 ”20.
                              
                              
                                 Arseeniyhdisteet
                              
                           
                  
                     
                                 1.
                              
                              
                                 Ei saa saattaa markkinoille eikä käyttää aineina eikä valmisteiden ainesosina estämään mikro-organismien, kasvien tai eläinten kasvua
                                 
                                             —
                                          
                                          
                                             veneiden rungoissa
                                          
                                       
                                             —
                                          
                                          
                                             häkeissä, kohoissa, verkoissa ja muissa laitteissa tai välineissä, joita käytetään kalan tai simpukoiden ja osterien viljelyssä
                                          
                                       
                                             —
                                          
                                          
                                             missään kokonaan tai osittain veden alla olevissa laitteissa tai välineissä.
                                          
                                       
                           
                                 2.
                              
                              
                                 Ei saa saattaa markkinoille eikä käyttää sellaisina aineina eikä sellaisten valmisteiden ainesosina, jotka on tarkoitettu teollisuuden vesien käsittelyyn, käyttötarkoituksesta riippumatta.
                              
                           
                                 3.
                              
                              
                                 Ei saa käyttää puunsuojaukseen. Näin käsiteltyä puuta ei saa saattaa markkinoille.
                              
                           
                                 4.
                              
                              
                                 Poikkeukset:
                                 
                                             a)
                                          
                                          
                                             Puunsuojauksessa käytettävät aineet ja valmisteet: Voidaan käyttää vain tyhjiötä tai painetta puun kyllästämiseen käyttävissä teollisuuslaitoksissa, jos kyse on epäorgaanisten kupari-kromi-arseeniyhdisteiden (CCA) liuoksesta (tyyppi C) ja jos aineella tai valmisteella on direktiivin 98/8/EY 5 artiklan 1 kohdan mukaisesti myönnetty lupa. Näin käsiteltyä puuta ei saa saattaa markkinoille ennen kuin kylläste on täysin kiinnittynyt.
                                          
                                       
                                             b)
                                          
                                          
                                             Teollisuuslaitoksissa CCA-liuoksilla a alakohdan mukaisesti käsitelty puu voidaan saattaa markkinoille ammattimaiseen ja teollisuuskäyttöön seuraavissa rakenteissa, jos puun rakenteen eheys on välttämätöntä ihmisen tai karjan turvallisuuden kannalta ja jos yleisön ihokosketus tällaisen puun kanssa on puun käyttöaikana epätodennäköistä:
                                             
                                                         —
                                                      
                                                      
                                                         kantavat puurakenteet julkisissa rakennuksissa ja maatalouteen liittyvissä rakennuksissa, toimistorakennuksissa ja teollisuustiloissa
                                                      
                                                   
                                                         —
                                                      
                                                      
                                                         sillat ja siltarakenteet
                                                      
                                                   
                                                         —
                                                      
                                                      
                                                         puiset rakenneosat makean veden alueilla ja murtovesissä, esim. laiturit ja sillat
                                                      
                                                   
                                                         —
                                                      
                                                      
                                                         meluaidat
                                                      
                                                   
                                                         —
                                                      
                                                      
                                                         lumivyörysuojat
                                                      
                                                   
                                                         —
                                                      
                                                      
                                                         valtateiden suoja-aidat ja -esteet
                                                      
                                                   
                                                         —
                                                      
                                                      
                                                         kuoritut havupuutolpat karja-aitauksissa
                                                      
                                                   
                                                         —
                                                      
                                                      
                                                         maan tukirakenteet
                                                      
                                                   
                                                         —
                                                      
                                                      
                                                         sähkönsiirto- ja televiestintäpylväät
                                                      
                                                   
                                                         —
                                                      
                                                      
                                                         maanalaisten raiteiden ratapölkyt.
                                                      
                                                   
                                       
                                             c)
                                          
                                          
                                             Yksittäin markkinoille saatettava käsitelty puu on merkittävä seuraavasti: ’Vain ammattimaiseen ja teollisuuskäyttöön, sisältää arseenia’, sanotun kuitenkaan rajoittamatta vaarallisten aineiden ja valmisteiden luokituksesta, pakkaamisesta ja merkinnöistä annettujen muiden yhteisön säännösten soveltamista. Nippuina markkinoille saatettava puu on merkittävä seuraavasti: ’Puuta käsiteltäessä käytettävä käsineitä. Hengityssuojainta ja silmäsuojusta käytettävä puuta leikattaessa tai työstettäessä. Syntynyt puujäte on käsiteltävä ongelmajätteenä käsittelyluvan saaneessa laitoksessa.’
                                          
                                       
                                             d)
                                          
                                          
                                             Edellä a alakohdassa tarkoitettua käsiteltyä puuta ei saa käyttää
                                             
                                                         —
                                                      
                                                      
                                                         asuinalueilla tai kotitalouksissa käytettävissä rakenteissa käyttötarkoituksesta riippumatta
                                                      
                                                   
                                                         —
                                                      
                                                      
                                                         käyttötarkoituksissa, joissa toistuva ihokosketus on mahdollinen
                                                      
                                                   
                                                         —
                                                      
                                                      
                                                         merivedessä
                                                      
                                                   
                                                         —
                                                      
                                                      
                                                         maatalouskäytössä, lukuun ottamatta edellä b alakohdassa tarkoitettua käyttöä karja-aitausten aidantolpissa ja puisissa rakenneosissa
                                                      
                                                   
                                                         —
                                                      
                                                      
                                                         käyttötarkoituksissa, joissa käsitelty puu voi joutua kosketuksiin ihmisten tai eläinten nautittavaksi tarkoitetun välituotteen tai valmiin tuotteen kanssa.
                                                      
                                                   
                                       
                           
                                 5.
                              
                              
                                 Arseeniyhdisteillä käsitelty puu, jota on käytetty yhteisössä jo ennen 30 päivää syyskuuta 2007 tai joka on saatettu markkinoille tämän direktiivin säännösten mukaisesti, voidaan jättää paikoilleen ja sen käyttöä voidaan jatkaa käyttöiän loppuun.
                              
                           
                                 6.
                              
                              
                                 C-tyypin CCA-liuoksella käsitellyn puun, jota on käytetty yhteisössä jo ennen 30 päivää syyskuuta 2007 tai joka on saatettu markkinoille tämän direktiivin säännösten mukaisesti
                                 
                                             —
                                          
                                          
                                             käyttö ja uudelleenkäyttö sallitaan, kunhan 4 kohdan b, c ja d alakohdassa luetellut käyttöehdot täyttyvät
                                          
                                       
                                             —
                                          
                                          
                                             uudelleenmyynti sallitaan, kunhan 4 kohdan b, c ja d alakohdassa luetellut ehdot täyttyvät.
                                          
                                       
                           
                                 7.
                              
                              
                                 Jäsenvaltiot voivat sallia yhteisössä jo ennen 30 päivää syyskuuta 2007 käytetyn muilla CCA-liuostyypeillä käsitellyn puun
                                 
                                             —
                                          
                                          
                                             käytön ja uudelleenkäytön, kunhan 4 kohdan b, c ja d alakohdassa luetellut käyttöehdot täyttyvät
                                          
                                       
                                             —
                                          
                                          
                                             uudelleenmyynnin, kunhan 4 kohdan b, c ja d alakohdassa luetellut ehdot täyttyvät.”